ओवरलोडिंग पर शिकंजा, रात में सड़कों पर पुलिस, 11 वाहन सीज
नारनौल | पुलिसअधीक्षक हामिद अख्तर के निर्देशानुसार ट्रैफिक पुलिस शहर थाना पुलिस ने शनिवार रात वाहन चेकिंग अभियान चलाया। इस दौरान 11 ओवरलोड वाहनों को इंपाउंड किया गया। इसके अलावा नो इंट्री में शहर से गुजर रहे 5 खाली डंपरों का भी चालान किया गया।
पुलिस प्रवक्ता नरेश कुमार ने बताया कि जिला पुलिस को तीन-चार दिनों से क्षेत्र में चोरी से ओवरलोड वाहन चलने की शिकायतें मिल रही थीं। इसी पर कार्रवाई करते हुए पुलिस अधीक्षक ने ट्रैफिक एसएचओ को शहर में गश्त कर ओवरलोड वाहनों पर अंकुश लगाने के निर्देश दिए थे। सिटी एसएचओ साधूराम को भी शहर में नो इंट्री के समय चलने वाले ट्रकों पर कार्रवाई करने के आदेश दिए थे। इसके बाद शनिवार रात को ट्रैफिक पुलिस शहर थाना पुलिस ने वाहन चेकिंग अभियान चलाकर 11 ओवरलोड वाहनों को इंपाउंड कर फायरिंग रेंज में खड़ा करवाया। दूसरी ओर शहर थाना पुलिस ने शाम को नो इंट्री के समय चलने वाले 5 ट्रकों को महाबीर चौक पर रोक लिया और चेकिंग के बाद उनका चालान कर दिया। पुलिस अधीक्षक ने सभी थाना एसएचओ को यह भी आदेश दिए हैं कि वे अपने थाना क्षेत्र में श्री खाटूधाम जाने वाले पदयात्रियों की सुरक्षा के मद्देनजर सड़कों पर गश्त करें।
नारनौल. महावीरचौक पर खाटू श्याम के भक्तों की सुरक्षा व्यवस्था देखते एसएचओ साधुराम।
hin_Deva hin_Deva hin_Deva hin_Deva